
Здравейте,  

Необходимо ли е, за получаване на разрешително за търговия на едро с медицински изделия, да има складово помещение ?  

В закона пише:  

“Когато разполагат с помещения за съхранение на мед. изделия на територията на Република България, лицата по Ал. 1 посочват в заявлението и адреса им.”  

Което ме навежда на мисълта, че не е задължително условие за издаване на лиценз за търговия?


Благодаря


Поздрави,  

Полина Петкова


 

Закон за търговия с медицински изделия
======================================

 

Здравейте, г-жо Петкова,


не виждам в разпоредбата на чл. 78 ЗМИ да има задължително условие за ползването на склад за съхранение. 


Поздрави,  

адв.Николина Митова  

тел. 0898 303092




Здравейте, Полина Петкова,


съгласно чл. 78 от Закона за медицинските изделия  

“Физически или юридически лица, регистрирани по реда на Търговския закон или по законодателството на друга държава членка или на друга държава – страна по Споразумението за Европейското икономическо пространство, или на Конфедерация Швейцария, които искат да получат разрешение за търговия на едро с медицински изделия, подават в ИАЛ заявление по образец, утвърден от изпълнителния директор на ИАЛ, към което прилагат:  

1. данни за ЕИК на лицата, регистрирани по реда на Търговския закон, а за лицата, регистрирани в друга държава членка или в друга държава – страна по Споразумението за Европейското икономическо пространство, или на Конфедерация Швейцария – данни, удостоверяващи търговската им регистрация;  

2. списък на категориите медицински изделия съгласно номенклатурна система БДС ЕN ISO 15225 за категоризация на медицинските изделия и на съответните им производители на хартиен и магнитен носител;  

3. документ за платена такса в размер, определен с тарифата по чл. 7, ал. 1.  

(2) Когато разполагат с помещения за съхранение на медицински изделия на територията на Република България, лицата по ал. 1 посочват в заявлението и адреса им. В този случай към документацията по ал. 1 се прилагат:  

1. декларация, че:  

а) помещенията отговарят на условията за съхранение на медицинските изделия, посочени в списъка по ал. 1, т. 2, в зависимост от спецификата им и указанията на производителя, определени в инструкцията за употреба, и  

б) притежават или разполагат с транспортни средства, осигуряващи правилното им съхранение при разпространение и транспортиране;  

2. данни за името, постоянния адрес и адреса за кореспонденция с лицето, определено за ръководител на помещенията за съхранение и търговия с медицински изделия, както и копие на договора, въз основа на който е възникнало правоотношението му със заявителя.”


Въпросната разпоредба има предвид случаите на търговия с медицински изделия от страна на търговци, които се регистрирани в РБ или в друга членка на ЕС, без значение дали складовете са на територията на РБ или в държава – членка на ЕС. 


Поздрави,  

адв. Николина Митова  

тел. 0898 303092


